ddrg/super_eurlex huggingface dataset:
Διορθωτικό στην απόφαση 2002/40/ΕΚ του Συμβουλίου, της 6ης Δεκεμβρίου 2001, για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και του χρηματικού ανταλλάγματος που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου για την αλιεία στα ανοικτά των ακτών της Γουινέας-Μπισάου, για την περίοδο από τις 16 Ιουνίου 2001 έως τις 15 Ιουνίου 2006

(Επίσημη Εφημερίδα των Ευρωπαϊκών Κοινοτήτων L 19 της 22ας Ιανουαρίου 2002)

Εξώφυλλο και σελίδα 32, τίτλος της απόφασης:

αντί: "6ης Δεκεμβρίου 2001",

διάβαζε: "10ης Δεκεμβρίου 2001".

Σελίδα 33, τελικός τύπος της απόφασης:

αντί: "6 Δεκεμβρίου 2001",

διάβαζε: "10 Δεκεμβρίου 2001".

Σελίδα 33, υπογραφή του Προέδρου:

αντί:

I. Durant,

διάβαζε:

F.-X. De Donnea.
Απόφαση της Επιτροπής

της 17ης Οκτωβρίου 2001

για έγκριση του σχεδίου για την παρακολούθηση και τον έλεγχο της σαλμονέλας στα πουλερικά, το οποίο υπεβλήθη από τις Κάτω Χώρες

[κοινοποιηθείσα υπό τον αριθμό Ε(2001) 3095]

(Το κείμενο στην ολλανδική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2001/738/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/117/ΕΟΚ του Συμβουλίου, της 17ης Δεκεμβρίου 1992, για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και στα προϊόντα ζωικής προέλευσης, προκειμένου να αποφευχθούν οι εστίες λοιμώξεως και δηλητηριάσεων που οφείλονται στα τρόφιμα(1), όπως τροποποιήθηκε τελευταία από την οδηγία 1999/72/ΕΚ(2), και ιδίως το άρθρο 8 παράγραφος 3,

Εκτιμώντας τα ακόλουθα:

(1) Σύμφωνα με το άρθρο 8 παράγραφος 2 της οδηγίας 92/117/ΕΟΚ, οι Κάτω Χώρες υπέβαλαν, με την επιστολή της 31ης Μαΐου 2000, της 16ης Ιουλίου 2000 και της 22ης Αυγούστου 2001, ένα σχέδιο για την παρακολούθηση και τον έλεγχο της σαλμονέλας στα πουλερικά στις Κάτω Χώρες.

(2) Το προαναφερόμενο σχέδιο ανταποκρίνεται στις κοινοτικές απαιτήσεις σχετικά με αυτό το θέμα, ιδίως σε αυτές που καθορίζονται στο άρθρο 8 παράγραφος 2 της οδηγίας 92/117/ΕΟΚ και, ως εκ τούτου, πρέπει να εγκριθεί.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο για την παρακολούθηση και τον έλεγχο της σαλμονέλας που υπεβλήθη από τις Κάτω Χώρες.

Άρθρο 2

Οι Κάτω Χώρες θέτουν σε ισχύ, ως την 1η Ιανουαρίου 2002, τις νομοθετικές, κανονιστικές και διοικητικές διατάξεις που απαιτούνται για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 17 Οκτωβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 62 της 15.3.1993, σ. 38.

(2) ΕΕ L 210 της 10.8.1999, σ. 12.
Απόφαση του Συμβουλίου

της 26ης Ιουνίου 2001

σχετικά με την προσχώρηση της Ευρωπαϊκής Κοινότητας στον κανονισμό αριθ. 105 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση οχημάτων που προορίζονται για τη μεταφορά επικίνδυνων εμπορευμάτων, σε ό,τι αφορά τα ειδικά κατασκευαστικά χαρακτηριστικά τους

(2001/505/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχώρησης της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές ("αναθεωρημένη συμφωνία του 1958")(1), και ιδίως το άρθρο 3 παράγραφος 3 και το άρθρο 4 παράγραφος 2 δεύτερη περίπτωση,

την πρόταση της Επιτροπής(2),

τη σύμφωνη γνώμη του Ευρωπαϊκού Κοινοβουλίου(3),

Εκτιμώντας τα ακόλουθα:

(1) Σκοπός των ενιαίων διατάξεων του κανονισμού αριθ. 105 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση οχημάτων που προορίζονται για τη μεταφορά επικίνδυνων εμπορευμάτων, σε ό,τι αφορά τα ειδικά κατασκευαστικά χαρακτηριστικά τους, είναι να αρθούν τα τεχνικά εμπόδια στην εμπορία των μηχανοκίνητων οχημάτων μεταξύ των συμβαλλομένων μερών όσον αφορά τα ειδικά κατασκευαστικά χαρακτηριστικά των οχημάτων που προορίζονται για τη μεταφορά επικίνδυνων εμπορευμάτων και να παρέχεται υψηλός βαθμός ασφάλειας και προστασίας του περιβάλλοντος.

(2) Ο κανονισμός αριθ. 105 κοινοποιήθηκε στα συμβαλλόμενα μέρη και τέθηκε σε ισχύ ως κανονισμός που προσαρτάται στην αναθεωρημένη συμφωνία του 1958 σε όλα τα συμβαλλόμενα μέρη που δεν κοινοποίησαν τη διαφωνία τους μέχρι την ημερομηνία ή τις ημερομηνίες που καθορίζονται στον κανονισμό.

(3) Ο κανονισμός αριθ. 105 θα πρέπει να ενταχθεί στο κοινοτικό σύστημα έγκρισης μηχανοκίνητων οχημάτων και, κατ' αυτόν τον τρόπο, να προστεθεί στην ισχύουσα κοινοτική νομοθεσία,

ΑΠΟΦΑΣΙΖΕΙ:

Άρθρο μόνον

Η Ευρωπαϊκή Κοινότητα προσχωρεί στον κανονισμό αριθ. 105 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση οχημάτων που προορίζονται για τη μεταφορά επικίνδυνων εμπορευμάτων, σε ό,τι αφορά τα ειδικά κατασκευαστικά χαρακτηριστικά τους.

Το κείμενο του κανονισμού επισυνάπτεται στην παρούσα απόφαση(4).

Λουξεμβούργο, 26 Ιουνίου 2001.

Για το Συμβούλιο

Ο Πρόεδρος

T. Östros

(1) ΕΕ L 346 της 17.12.1997, σ. 78.

(2) ΕΕ C 274 Ε της 26.9.2000, σ. 76.

(3) Γνώμη που διατυπώθηκε στις 15 Απριλίου 2001 (δεν έχει ακόμη δημοσιευθεί στην Επίσημη Εφημερίδα).

(4) Ο κανονισμός θα δημοσιευθεί προσεχώς στην Επίσημη Εφημερίδα.
ΑΠΟΦΑΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 19ης Ιουνίου 1998

σχετικά με το διορισμό και τη διάρκεια της σύμβασης του εξωτερικού ελεγκτή της Ευρωπαϊκής Κεντρικής Τράπεζας

(ΕΚΤ/1998/ΝΡ1)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ (εφεξής καλούμενο "Διοικητικό Συμβούλιο"),

Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας και ιδίως το άρθρο 27.1,

Εκτιμώντας τα ακόλουθα:

(1) Οι λογαριασμοί της Ευρωπαϊκής Κεντρικής Τράπεζας (εφεξής καλούμενης "ΕΚΤ") και των εθνικών κεντρικών τραπεζών ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο και εγκρίνει το Συμβούλιο της Ευρωπαϊκής Ένωσης.

(2) Το Συμβούλιο του Ευρωπαϊκού Νομισματικού Ιδρύματος συμφώνησε να υποδείξει ως εξωτερικό ελεγκτή της ΕΚΤ την εταιρεία Coopers & Lybrand, με σύμβαση πενταετούς διάρκειας η οποία περιλαμβάνει ρήτρα λύσης της μετά την πάροδο δύο ετών,

ΑΠΟΦΑΣΙΖΕΙ:

Άρθρο 1

Η εταιρεία Coopers & Lybrand υποδεικνύεται στο Συμβούλιο της Ευρωπαϊκής Ένωσης ως εξωτερικός ελεγκτής της ΕΚΤ.

Άρθρο 2

Η σύμβαση του εξωτερικού ελεγκτή της ΕΚΤ είναι πενταετούς διάρκειας και περιλαμβάνει ρήτρα λύσης της σύμβασης μετά την πάροδο δύο ετών.

Φρανκφούρτη επί Μάιν, 19 Ιουνίου 1998.

Για το Διοικητικό Συμβούλιο της ΕΚΤ

Ο Πρόεδρος

Willem F. Duisenberg
Απόφαση της Επιτροπής

της 18ης Απριλίου 2001

για τροποποίηση της απόφασης 1999/710/ΕΚ για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κιμάδων και παρασκευασμάτων κρέατος

[κοινοποιηθείσα υπό τον αριθμό Ε(2001) 1075]

(Κείμενο που παρουσιάζει ενδιαφέρον για τον ΕΟΧ)

(2001/336/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετκά με τις λεπτομέρειες κατάρτισης, για μία μεταβατική περίοδο προσωρινών καταλόγων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 2001/4/ΕΚ(2), και ιδίως το άρθρο 2 παράγραφος 1,

Εκτιμώντας τα ακόλουθα:

(1) Με την απόφαση 1999/710/ΕΚ της Επιτροπής(3) καταρτίστηκε ένας προσωρινός κατάλογος εγκαταστάσεων παραγωγής κιμάδων και παρασκευασμάτων με βάση το κρέας.

(2) Η Δημοκρατία της Σλοβακίας διαβίβασε έναν κατάλογο εγκαταστάσεων παραγωγής κιμάδων και παρασκευασμάτων με βάση το κρέας, για τις οποίες οι αρμόδιες αρχές πιστοποιούν ότι είναι σύμφωνες με τους κοινοτικούς κανόνες.

(3) Είναι δυνατόν να καταρτιστεί από τη Δημοκρατία της Σλοβακίας ένας προσωρινός κατάλογος εγκαταστάσεων παραγωγής κιμάδων και παρασκευασμάτων με βάση το κρέας σύμφωνα με τη διαδικασία που θεσπίζεται από την απόφαση 95/408/ΕΚ όσον αφορά ορισμένες χώρες.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κείμενο του παραρτήματος της παρούσας απόφασης προστίθεται στο παράρτημα της απόφασης 1999/710/ΕΚ της Επιτροπής.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Απριλίου 2001.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 2 της 5.1.2001, σ. 21.

(3) ΕΕ L 281 της 4.11.1999, σ. 82.

ΠΑΡΑΡΤΗΜΑ

Χώρα: ΣΛΟΒΑΚΙΚΗ ΔΗΜΟΚΡΑΤΙΑ

>ΘΕΣΗ ΠΙΝΑΚΑ>
Απόφαση της Επιτροπής

της 19ης Δεκεμβρίου 2000

για την τροποποίηση του παραρτήματος Ι κεφάλαιο 14 της οδηγίας 92/118/ΕΟΚ του Συμβουλίου για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ

[κοινοποιηθείσα υπό τον αριθμό Ε(2000) 3866]

(Κείμενο που παρουσιάζει ενδιαφέρον για τον ΕΟΧ)

(2001/7/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες της οδηγίας 90/425/ΕΟΚ(1), όπως τροποποιήθηκε τελευταία από την απόφαση 1999/724/ΕΚ της Επιτροπής(2), και ιδίως το άρθρο 15,

Εκτιμώντας τα ακόλουθα:

(1) Υπάρχουν ορισμένες διαφορές στη μετάφραση μεταξύ του γερμανικού κειμένου και των κειμένων των άλλων γλωσσών όσον αφορά τις διασυνοριακές συναλλαγές ακατέργαστης κόπρου, οι οποίες πρέπει να διορθωθούν και κρίνεται σκόπιμο να εισαχθούν καλύτεροι έλεγχοι για τις μετακινήσεις αυτές, λαμβανομένων υπόψη ενδεχόμενων κινδύνων νόσων.

(2) Είναι αναγκαίο να ληφθεί υπόψη στις εν λόγω διασυνοριακές μετακινήσεις η κατάσταση της νόσου στα κράτη μέλη.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα Ι κεφάλαιο 14 μέρος Ι.Α, της οδηγίας 92/118/ΕΟΚ, το σημείο 1 στοιχείο α) αντικαθίσταται από το ακόλουθο κείμενο:

"1. α) Οι συναλλαγές ακατέργαστης κόπρου ειδών άλλων από τα πουλερικά και τα ιπποειδή απαγορεύεται, με εξαίρεση την κόπρο:

που προέρχεται από περιοχή που δεν υπόκειται σε περιορισμούς λόγω σοβαρής μεταδοτικής ασθένειας,

και

προορίζεται για επίστρωση στο έδαφος υπό την επίβλεψη των αρμόδιων αρχών, σε εκτάσεις που αποτελούν τμήμα ή ανήκουν στην ίδια εκμετάλλευση που είναι ή όχι χωρισμένες και βρίσκονται και από τις δύο πλευρές των συνόρων των κρατών μελών και σε απόσταση περίπου 20 χιλιομέτρων. Ο ιδιοκτήτης της εκμετάλλευσης πρέπει να καταγράφει τις εν λόγω διασυνοριακές μετακινήσεις για να καταστεί δυνατή η έγκρισή τους. Η αρμόδια αρχή κρατά μητρώο με τις εγκεκριμένες αυτές εκμεταλλεύσεις."

Άρθρο 2

Η παρούσα απόφαση εφαρμόζεται από την 1η Ιανουαρίου 2001.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Δεκεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 62 της 15.3.1993, σ. 49.

(2) ΕΕ L 290 της 12.11.1999, σ. 32.
Απόφαση του Συμβουλίου

της 26ης Νοεμβρίου 2001

για το διορισμό ενός μέλους από το Ηνωμένο Βασίλειο στην Οικονομική και Κοινωνική Επιτροπή

(2001/906/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),

Eκτιμώντας ότι μετά την παραίτηση του κ. Sture LINDMARK, η οποία γνωστοποιήθηκε στο Συμβούλιο στις 29 Νοεμβρίου 2001, έχει κενωθεί μια θέση μέλους στην προαναφερόμενη Επιτροπή,

έχοντας υπόψη τις υποψηφιότητες που πρότεινε η σουηδική κυβέρνηση,

έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Inger SOLDÉUS διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Sture LINDMARK για το υπόλοιπο της θητείας του, δηλαδή έως τις 20 Σεπτεμβρίου 2002.

Βρυξέλλες, 26 Νοεμβρίου 2001.

Για το Συμβούλιο

Ο Πρόεδρος

R. Landuyt

(1) ΕΕ L 257 της 19.9.1998, σ. 37.
Απόφαση του Συμβουλίου

της 17ης Δεκεμβρίου 2001

σχετικά με τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και του χρηματικού ανταλλάγματος που προβλέπονται στη συμφωνία συνεργασίας στον τομέα της θαλάσσιας αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για την περίοδο από την 1η Αυγούστου 2001 έως τις 31 Ιουλίου 2006

(2001/926/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2,

την πρόταση της Επιτροπής,

Εκτιμώντας τα ακόλουθα:

(1) Η Κοινότητα και η Ισλαμική Δημοκρατία της Μαυριτανίας προέβησαν σε διαπραγματεύσεις για τον καθορισμό των τροποποιήσεων ή συμπληρώσεων που πρέπει να εισαχθούν στη συμφωνία συνεργασίας στον τομέα της θαλάσσιας αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας(1).

(2) Κατά το πέρας των διαπραγματεύσεων αυτών, μονογραφήθηκε ένα νέο πρωτόκολλο στις 31 Ιουλίου 2001.

(3) Με το πρωτόκολλο αυτό, οι αλιείς της Κοινότητας διαθέτουν αλιευτικές δυνατότητες στα ύδατα που υπάγονται στην κυριαρχία ή στη δικαιοδοσία της Ισλαμικής Δημοκρατίας της Μαυριτανίας για την περίοδο από την 1η Αυγούστου 2001 έως τις 31 Ιουλίου 2006.

(4) Για να εξασφαλισθεί η συνέχιση των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοσθεί το νέο πρωτόκολλο το συντομότερο δυνατό. Για τον λόγο αυτό, τα δύο μέρη μονογράφησαν συμφωνία υπό μορφήν ανταλλαγής επιστολών που προβλέπει την προσωρινή εφαρμογή του μονογραφημένου πρωτοκόλλου από την 1η Αυγούστου 2001.

(5) Πρέπει να καθοριστεί ο τρόπος κατανομής των αλιευτικών δυνατοτήτων μεταξύ των κρατών μελών,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και του χρηματικού ανταλλάγματος που προβλέπονται στη συμφωνία συνεργασίας στον τομέα της θαλάσσιας αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για την περίοδο από την 1η Αυγούστου 2001 έως τις 31 Ιουλίου 2006, εγκρίνεται εξ ονόματος της Κοινότητας.

Τα κείμενα της συμφωνίας υπό μορφή ανταλλαγής επιστολών και του πρωτοκόλλου επισυνάπτονται στην παρούσα απόφαση.

Άρθρο 2

Οι αλιευτικές δυνατότητες που καθορίζονται από το πρωτόκολλο κατανέμονται μεταξύ των κρατών μελών, σύμφωνα με τον ακόλουθο τρόπο:

>ΘΕΣΗ ΠΙΝΑΚΑ>

Εάν οι αιτήσεις αδειών των κρατών μελών δεν εξαντλήσουν τις αλιευτικές δυνατότητες που καθορίζονται από το πρωτόκολλο, η Επιτροπή μπορεί να λάβει υπόψη τις αιτήσεις αδειών οποιουδήποτε άλλου κράτους μέλους.

Άρθρο 3

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών, δεσμεύοντας την Κοινότητα.

Βρυξέλλες, 17 Δεκεμβρίου 2001.

Για το Συμβούλιο

Ο Πρόεδρος

A. Neyts-Uyttebroeck

(1) ΕΕ L 334 της 23.12.1996, σ. 20.
Απόφαση της Επιτροπής

της 6ης Δεκεμβρίου 2001

για την τροποποίηση της απόφασης 2001/650/ΕΚ για τη χορήγηση ενίσχυσης στην παραγωγή επιτραπέζιων ελιών στην Ισπανία

[κοινοποιηθείσα υπό τον αριθμό Ε(2001) 3918]

(Το κείμενο στην ισπανική γλώσσα είναι το μόνο αυθεντικό)

(2001/883/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως της αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 1513/2001(2), και ιδίως το άρθρο 5 παράγραφος 4,

Εκτιμώντας τα ακόλουθα:

(1) Το άρθρο 5 της απόφασης 2001/650/ΕΚ της Επιτροπής, της 9ης Αυγούστου 2001, για τη χορήγηση ενίσχυσης στην παραγωγή επιτραπέζιων ελιών στην Ισπανία(3) προβλέπει την κατάθεση συμπληρωματικής δήλωσης στη δήλωση καλλιέργειας ή, ενδεχομένως, νέα δήλωση. Για να εναρμονιστούν οι διαδικασίες και να αποφευχθεί η χρησιμοποίηση διαφορετικών δικαιολογητικών για το ελαιόλαδο και τις επιτραπέζιες ελιές, πρέπει να χρησιμοποιηθεί το ίδιο υπόδειγμα δήλωσης καλλιέργειας.

(2) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2001/650/ΕΚ τροποποιείται ως εξής:

Στο άρθρο 5, το πρώτο και το δεύτερο εδάφιο αντικαθίστανται από το ακόλουθο κείμενο: "Για τους σκοπούς της χορήγησης της ενίσχυσης στην παραγωγή επιτραπέζιων ελιών, ο παραγωγός πρέπει να έχει καταθέσει δήλωση καλλιέργειας σύμφωνα με τις διατάξεις των άρθρων 1, 2 και 3 του κανονισμού (ΕΚ) αριθ. 2366/98 για τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου για τις περιόδους εμπορίας 1998/99 έως 2000/01."

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 6 Δεκεμβρίου 2001.

Για την Επιτροπή

Franz Fischler

Μέλος της Επιτροπής

(1) ΕΕ 172 της 30.9.1966, σ. 3025/66.

(2) ΕΕ L 201 της 26.7.2001, σ. 4.

(3) ΕΕ L 229 της 25.8.2001, σ. 20.
Απόφαση του Συμβουλίου

της 10ης Δεκεμβρίου 2001

για τροποποίηση της απόφασης του Συμβουλίου 1999/733/EΚ σχετικά με τη χορήγηση συμπληρωματικής μακροοικονομικής χρηματοδοτικής συνδρομής στην πρώην Γιουγκοσλαβική Δημοκρατία της Μακεδονίας

(2001/900/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Η απόφαση 1999/733/EΚ(2) προβλέπει τη χορήγηση συμπληρωματικής μακροοικονομικής χρηματοδοτικής συνδρομής στην πρώην Γιουγκοσλαβική Δημοκρατία της Μακεδονίας που περιλαμβάνει δάνειο ύψους 50 εκατομμυρίων ευρώ σε κεφάλαιο κατ' ανώτατο όριο και μια μη επιστρεπτέα ενίσχυση ύψους 30 εκατομμυρίων ευρώ κατ' ανώτατο όριο.

(2) Η συνδρομή αυτή δεν μπόρεσε να τεθεί σε εφαρμογή έγκαιρα λόγω δυσχερειών που παρουσιάστηκαν στην επίτευξη συμφωνίας για μια νέα συμφωνία stand-by μεταξύ της πρώην Γιουγκοσλαβικής Δημοκρατίας της Μακεδονίας και του Διεθνούς Νομισματικού Ταμείου.

(3) Η πρώην Γιουγκοσλαβική Δημοκρατία της Μακεδονίας είναι αποφασισμένη να συνεχίσει την πορεία οικονομικής σταθεροποίησης και μεταρρύθμισης και η χώρα εξακολουθεί να έχει ανάγκη εξωτερικής χρηματοδοτικής στήριξης, επιπλέον εκείνης που μπορεί να χορηγηθεί από τα διεθνή χρηματοδοτικά ιδρύματα.

(4) Η απόφαση 1999/733/ΕΚ δεν επιτρέπει επί του παρόντος τη χορήγηση μη επιστρεπτέας ενίσχυσης μετά το έτος 2000.

(5) Η Επιτροπή ζήτησε τη γνώμη της οικονομικής και δημοσιονομικής επιτροπής πριν την υποβολή της πρότασής της,

ΑΠΟΦΑΣΙΖΕΙ:

Άρθρο μόνο

Η απόφαση 1999/733/EΚ τροποποιείται ως εξής:

1. Στο άρθρο 1 η παράγραφος 3 αντικαθίσταται από το ακόλουθο κείμενο: "3. Η μη επιστρεπτέα ενίσχυση στο πλαίσιο της συνδρομής ανέρχεται σε 48 εκατομμύρια ευρώ κατά ανώτατο όριο."

2. Προστίθεται το ακόλουθο άρθρο 6: "Άρθρο 6

Η παρούσα απόφαση λήγει στις 31 Δεκεμβρίου 2003."

Βρυξέλλες, 10 Δεκεμβρίου 2001.

Για το Συμβούλιο

Ο Πρόεδρος

L. Michel

(1) Γνώμη που διατυπώθηκε στις 29 Νοεμβρίου 2001 (δεν έχει ακόμη δημοσιευθεί στην Επίσημη Εφημερίδα).

(2) ΕΕ L 294 της 16.11.1999, σ. 31.
Απόφαση της Επιτροπής

της 3ης Δεκεμβρίου 2001

σχετικά με την τροποποίηση της οδηγίας 90/539/ΕΟΚ όσον αφορά τα υγειονομικά πιστοποιητικά για τις ενδοκοινοτικές συναλλαγές πουλερικών και αυγών για επώαση

[κοινοποιηθείσα υπό τον αριθμό Ε(2001) 3821]

(Κείμενο που παρουσιάζει ενδιαφέρον για τον ΕΟΧ)

(2001/867/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες(1), όπως τροποποιήθηκε τελευταία από την απόφαση 2000/505/ΕΚ της Επιτροπής(2), και ιδίως το άρθρο 34,

Εκτιμώντας τα ακόλουθα:

(1) Τα πιστοποιητικά για τις ενδοκοινοτικές συναλλαγές πουλερικών και αυγών για επώαση που καθορίζονται στο παράρτημα IV της οδηγίας 90/539/ΕΟΚ δεν περιλαμβάνουν πληροφορίες σχετικά με την κατάσταση εμβολιασμού των πουλερικών και των αυγών για επώαση όσον αφορά την ψευδοπανώλη των πτηνών.

(2) Η κτηθείσα πείρα από την εμφάνιση κρουσμάτων ψευδοπανώλους των πτηνών στην Κοινότητα δείχνει ότι τα στοιχεία για τον εμβολιασμό που διενεργήθηκε είτε στα ίδια τα πουλερικά είτε στο σμήνος των γεννητότων από το οποίο προέρχονται οι νεοσσοί μίας ημέρας ή τα αυγά για επώαση παρουσιάζουν ιδιαίτερο ενδιαφέρον για τις επιζωοτιολογικές έρευνες.

(3) Είναι αναγκαίο να εξασφαλιστεί ότι οι πληροφορίες που αφορούν τον εμβολιασμό κατά της ψευδοπανώλους των πτηνών συμπεριλαμβάνονται στα υγειονομικά πιστοποιητικά που προβλέπονται για τις ενδοκοινοτικές συναλλαγές πουλερικών και αυγών για επώαση.

(4) Συνεπώς, η οδηγία 90/539/ΕΟΚ πρέπει να τροποποιηθεί αναλόγως.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα IV της οδηγίας 90/539/ΕΟΚ αντικαθίσταται από το κείμενο του παραρτήματος της παρούσας απόφασης.

Άρθρο 2

Η παρούσα απόφαση εφαρμόζεται στα ζώντα πουλερικά και στα αυγά για επώαση που πιστοποιούνται από την 1η Ιανουαρίου 2002.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 3 Δεκεμβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 303 της 31.10.1990, σ. 6.

(2) ΕΕ L 201 της 9.8.2000, σ. 8.

ΠΑΡΑΡΤΗΜΑ

'

ΠΑΡΑΡΤΗΜΑ IV

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ ΓΙΑ ΕΝΔΟΚΟΙΝΟΤΙΚΕΣ ΣΥΝΑΛΛΑΓΕΣ

(Υποδείγματα 1 έως 6)

>PIC FILE= "L_2001323EL.003101.TIF">

>PIC FILE= "L_2001323EL.003201.TIF">

>PIC FILE= "L_2001323EL.003301.TIF">

>PIC FILE= "L_2001323EL.003401.TIF">

>PIC FILE= "L_2001323EL.003501.TIF">

>PIC FILE= "L_2001323EL.003601.TIF">